CELEX: C2004/273/56
Language: lv
Date: 2004-11-06 00:00:00
Title: Lieta T-261/04: Prasība pret Eiropas Kopienas Komisiju, ko Alain Crespinet iesniedza 2004. gada 21. jūnijā.

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               C 273/28
            
         Prasība pret Eiropas Kopienas Komisiju, ko Alain Crespinet iesniedza 2004. gada 21. jūnijā.
   (Lieta T-261/04)
   (2004/C 273/56)
   Tiesvedības valoda: franču
   Eiropas Kopienu Pirmās instances tiesā 2004. gada 21. jūnijā izskatīšanai ir iesniegta prasība pret Eiropas Kopienas Komisiju, ko cēla Alain Crespinet, ar dzīvesvietu Rosières (Beļģija), ko pārstāv Sébastien Orlandi, Albert Coolen, Jean-Noël Louis un Etienne Marchal, advokāti, kuri norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt lēmumu par prioritātes punktu piešķiršanu 2003. gada notikušās paaugstināšanas amatā ietvaros, kā arī lēmumu neiekļaut viņa uzvārdu sarakstā ar ierēdņiem, kuriem ir tāda pati pieredzi un kuri ir paaugstināmi amatā A5 pakāpē;
            
         
               —
            
            
               piespriest atbildētājai atlīdzināt izdevumus.
            
         Pamati un galvenie argumenti
   Šajā lietā prasītājs iebilst pret Iecēlējinstitūcijas atteikumu viņu paaugstināt amatā A5 pakāpē 2003. gada notikušās paaugstināšanas amatā ietvaros, viņam piešķirot par tādu pašu pieredzi tādu prioritātes punktu skaitu, kas nav pietiekams, lai sasniegtu nepieciešamo punktu slieksni, kas tiktu ņemts vērā pie paaugstināšanas amatā.
   Savas prasības atbalstam prasītājs atsaucas uz:
   
               —
            
            
               Eiropas Kopienu Civildienesta noteikumu 5., 7. un 26. pantu pārkāpumu,
            
         
               —
            
            
               Eiropas Kopienu Civildienesta noteikumu 43. un 45. pantu un to vispārīgo izpildes noteikumu pārkāpumu,
            
         
               —
            
            
               principa par pakāpes atbilstību darbam pārkāpumu,
            
         
               —
            
            
               mērķa principa karjerā pārkāpumu,
            
         
               —
            
            
               vienlīdzīgas attieksmes un nediskriminācijas principa pārkāpumu.
            
         Prasītājs īpaši uzskata, ka viena punkta gadā piešķiršana pāriet pakāpē, kā tas ir paredzēts Eiropas Kopienu Civildienesta noteikumu 45. panta vispārīgo izpildes noteikumu 12. panta 3. apakšpunktā, uzlabo paaugstināmo ierēdņu iepriekšējo pakāpi, neņemot vērā tos faktiskos nopelnus, ko viņi ieguvuši šo gadu laikā un kas atzīmēti novērtējuma ziņojumos.